钦定古今图书集成/明伦汇编/氏族典/第351卷 > 《廖用贤尚友录》 > 楼琏
## 钦定古今图书集成/明伦汇编/氏族典/第351卷 > 《廖用贤尚友录》 > 楼琏

按《万姓统谱》：琏字建连，金华人。常从宋濂学。洪武中，
以儒士召，历宣宁、仁寿主簿、蓝田知县，擢广东道监
察御史，谪戍云南。建文君嗣位，屡下诏求贤，琏以文
字举，入翰林，侍经筵，官至侍读。靖难兵入京，文皇命
方孝孺草诏。孝孺哭骂，授之笔，掷诸地曰：“身可死，诏
不可草。”乃改命琏及王景。琏惶惧不敢辞，归而填闷，
妻子问之，曰：“得无伤方先生耶？”琏愧曰：“我受刑犹可，
正恐累及尔辈耳！”逡巡，一夕自缢死。